Ardon VS
Ardon (fp. [aeˈdũ]; dt. Arden) isch e Munizipalgmeind vom Bezirk Conthey im Kanton Wallis.

Geografie 
Ardon liit am Rand vom Rhonetaal vor em Uusgang vo dr Lizerne us ere schmale Schlucht. Im Oschte sind d Nochbergmeinde Conthey und Vétroz, im Weschte und taalabwärts isch Chamoson. Uf dr Südsyte chunt Ardon im Louf vo der Rhone a d Gmeind Nendaz aa.

Der Bärgbach Lizerne chunt imene Tobel, wo töif id Felse ygfrässen isch, vo de Bärge uf der Nordsyte vom Rhonetaal obenabe. Der Bach foot im Taalchessel vo Derborence aa, wo im Gmeindbann vo Conthey liit. Derborence isch wägemene grosse Bärgsturz vo 1749 begchannt. Bi däm Unglück isch d Derborencealp vo vil Gschtei zuetekt worde, und derno isch hinder em Schuttbärg e nöie See, der Lac de Derborence, entstande. Bim Uusgang vo dr Lizerne us der änge Schlucht isch sid ane 1900 s Chraftwärch vo Ardon.

Der högscht Bärg vo Ardon isch dr Haut de Cry (2969 Meter über Meer).

D Kantonsstroos, d Ysebaanlinie und d Autobaan füere dur s Biet vo Ardon.

Gschicht 
Ardon isch im ene Dokumänt us dr Zyt um 1100 s erschte Mool erwäänt mid dr Schrybwys Ardunum.

Oben am Dorf liit d Ruine vo dr Burg Crest.

D Herrschaft Ardon-Chamoson het sech ane 1819 i die beide Gmeinde Ardon und Chamoson ufdeilt.

Iwoner 
Quella: Bundesamt für Statistik 2005

Dr Üsländeraateil ischt 2010 bi 33,6 % glägu.

Religion 
76,8 % vannu Iwonru sint im Jaar 2000 remisch-katholischi gsii, 3,9 % evangelisch-reformierti.

Politik 
Dr Ggmeindspresident va Ardon ischt dr Pierre-Marie Broccard (Stant Oktober 2017).

Spraach und Tialäkt 
Bi dr Volchszellig 2000 heint vannu 2295 Iwonru 81 % Franzeesisch als Höiptspraach aagigää, 2,6 % Titsch, 1,8 % Talienisch und 14,6 % anneri Spraache.

Dr tradizionäll Tialäkt va Ardon gcheert zum Frankoprovenzalisch.

Wirtschaft 
Z Ardon isch en alti Ysegiesserei, d Fonderie Ardon.

S Dorf het vil Räbbärge ufem grosse Schuttchegel vo der Losentse.

Literatur 
 Louis Delaloye: Lexique du patois d'Ardon, avec la collaboration d'Ernest Schüle. Fédération valaisanne des Amis du patois, Sion 1964.

Weblink 

 Website vo dr Gmeind Ardon

Fuessnoote 

Ort (Kanton Wallis)